Exqrch/javanese-Komodo-pixelgpt huggingface dataset:
Ning jalur 1 nganti 3 wis dipasang kanopi/"overkapping"
Ning sisih wetan setatsiyun ana dipo lokomotif lan kareta sing difungsikake nganggo nyimpen lan ngrawat lokomotif kaliyan kareta panumpang sing terminus ning Kutha Semarang
Wewangunan setatsiyun wis pirang-pirang kali direnovasi saengga wangunan setatsiyun wis beda saka benthuk awale ing jaman Walanda
Setatsiyun iki dadi papan mandhege sepur ekonomi lan komuter
Iku wae ora kabèh, sing paling akeh sepur barang mandheg ning kene
Setatsiyun iki biyasane dikanggo peralihan pamandhegan sepur yen Setatsiyun Semarang Tawang banjir Layanan sepur
Tawang Jaya, saking lan menyang Jakarta Komuter èksekutif
Kedung Sepur, saking lan menyang Ngrombo Jadwal sepur
Menika jadwalipun sepur panumpang ingkang mandheg ning Setatsiyun Semarang Poncol saking 4 April 2021 (Gapeka 2021) Katerangan: Jeneng sepur sing ana tanda lintang (*) klebu sepur aglomerasi
Setatsiyun Bajanegara Setatsiyun Bajanegara (BJ) yaiku setatsiyun sepur kelas gedhe tipe C sing terletak ing Sukorejo, Bajanegara, Bajanegara; ning kadhuwuran +15 m, klebu ning njero Daerah Operasi VIII Surabaya
Wiwit 1 Agustus 2016, ana gandhengane karo perubahan koordinasi wilayah setatsiyun-setatsiyun sepur kagungane PT KAI, setatsiyun iki bareng karo Setatsiyun Kalitidu lan Setatsiyun Tobo sing sakderenge klebu ning njero Daerah Operasi IV Semarang sakniki klebu ning Daerah Operasi VIII Surabaya, kanggo efektivitas lan nggampangke koordinasi
Liane iku, jarak Setatsiyun Bojonegoro cenderung luwih cedhak menyang pusat Daop VIII tinimbang Daop IV
Minangka setatsiyun gedhe, kabeh lelungan sepur panumpang sing ngliwati jalur lor mandheg ing setatsiyun iki.
Lembu Andini Lembu Andini utawa Nandini (Sansekerta: नन्‍दिनी, "kang nyenengké") iku sapi titihane Bathara Guru (Sang Hyang Manikmaya), anake Jin Rohpatanam, saka jagad Sunyaruri
Duwe kadigdayan linuwih lan bisa tata-janma (guneman kaya wong)
Mula bukane dadi titihane Bathara Guru iku critane mangkene: Amarga kepengin sinembah wong sajagad, Lembu Andini mbangunake tapa ing gunung kang mapan ing sakidul-wetane Gunung Tengguru
Ing sawijining dina, Bathara Guru priksa teja angenguwung ing pucuke gunung sakidul-wetane Gunung Tengguru
Banjur diprepegi, jebul sing mawa teja iku makhluk wujuding sapi/lembu kang mbangunake tapa
"He, sapi, kita kuwi sapi apa? Dene katon werit awingit semune?"pandangune Sang Hyang Jagadnata
Lembu Andini kaget semu gumun, ana manungsa takon tanpa subasita
Kanthi swara sero lembu Andini wangsulan,"He manungsa kang ora ngerti unggah-ungguh! Mangertenana sejatine panjenenganingsun iki pangeraning jagad?!" Mireng wangsulane lembu Andini, Bathara Guru duka,"He sapi gemblung kang kaduk pengung andalurung! Mangertenana yen Pangeraning Jagad iki ora ana liya kejaba ulun! Sarupane kutu-kutu walang antaga padha nyembah marang ulun!" Lembu Andini uga ora gelem kalah,"Sira iku jebul manungsa goblog kang adigang, adigung, adiguna
Apa ora krungu warta yen satemene para ratu jin padha nyembah manungkul marang ingsun! Yen sira tetep wani mbeguguk ora midhangetake ingsun, bakal kena bebenduningsun!" Saya muntab nesune Bathara Guru, banjur mateg Pengabaran
Ketaman iku, lembu Andini ndhrodog wel-welan, banjur tobat lan ngakoni luput marang Bathara Guru
Lembu Andini dingapura Bathara Guru lan didadekake titihane
Mula kabeh sato kewan kang ngidhep marang lembu Andini banjur ngidhep marang Bathara Guru
Mula Bathara Guru uga jejuluk Sang Hyang Pasupati (Pasu:kewan, rajakaya,sapi
Sawise sawetara nitihi lembu Andhini, Bathara Guru kondur makahyangan, ninggal lembu Andini
Sawijining dina, Prabu Japaran lan para ratu liyane sawadyabalane padha munggah ing gunung papane lembu Andini
Ancase nedya manyembah lan asung sesaji marang pangerane, yaiku lembu Andini
Bathara Guru ora kasamaran marang tindakke para ratu iku, sigra tumuju ing papane lembu Andini, lenggah ing gegere lembu Andini
Priksa iku, Prabu Japaran lan para ratu iku padha kamitenggengen, awit babar pisan ora ngira yen pangerane bisa ditumpaki manungsa.
Trikaya Trikaya ya iku putrané Rahwana sing sajeroning pewayangan kacarita lair saka garwa selir
Trikaya dadi ksatria senapati wektu perang antara Alengka lan Ayodya.
Bathara Gana : #ALIH Bathara Gana (Ganesha) inggih punika dewaning kawruh/ngelmi lan dados lambangipun kawicaksanan
Wujudipun buta rai liman
Miturut layang Smaradahana anggitanipun Empu Dharmaja (jamanipun Prabu Kameswara ratu ing Kediri), Bathara Ganesha inggih punika putranipun Sang Hyang Siwah (Bathara Guru) miyos saking Dewi Uma
Nalikanipun Sang Hyang Siwah tindak mratapa, kahyangan katekanan mengsah, inggih punika narendra ing Tanjungparang Sang Prabu Nilarudraka
Ratu buta rai liman punika nyuwun tumurunipun Bathari Gagarmayang nedya kapundhut garwa
Amargi mboten dipinangkani, lajeng ngamuk punggung sabalanipun
Para dewa kawon sedaya
Miturut wawasanipun Bathara Narada, namung Sang Hyang Siwah ingkang saged nyirnakaken mengsah
Sigra matah Bathara Kamajaya supados njugaraken tapanipun Sang Hyang Siwah
Ketaman Jemparing Pancawisaya, Sang Hyang Siwah badhar tapanipun
Duka yayah sinipi Sang Hyang Siwah
Ing tengah-tengah palarapanipun mijil netra sumorot, ngober angganipun Bathara Kamajaya
Bathara Kamajaya sirna margalayu
Dewi Ratih bareng midhanget garwanipun seda, sigra nusul tumuju papan garwanipun seda
Satekanipun ing papan punika, geni ingkang sampun sirêp sanalika murub mulat-mulat malih
Dewi Ratih bela pati obong
Sakonduripun Sang Hyang Siwah ing kahyangan, kepanggih Dewi Uma, lajeng kangen-kangenan
Wasana Dewi Uma mbobot
Nalikanipun nembe mbobot eném, para dewa sowan api-api tuwi konduripun Bathara Siwah, nanging kaliyan mbekta liman titihanipun Bathara Indra
Nalika mekaten Bathara Siwah lan Dewi Uma pinuju lenggahan
Bareng priksa wujudipun Gajah Erawana ingkang wujudipun ageng sanget, Dewi Uma kaget lan njerit ajrih
Bathara Siwah ngrêrêpa garwanipun kaliyan paring pangandikan bilih putranipun bakal mijil kakung, nanging sirahipun sirah liman
Nalikanipun jabang bayi miyos, ambarengi rawuhipun Prabu Nilarudraka sawadyabalanipun ngrabasa Kahyangan Jonggringsaloka
Ganesha ingkang taksih bayi dipunmajengaken ing paprangan
Ganesha dipunidak-idak dening Prabu Nilarudraka mboten pejah, malah sangsaya ageng, lan saged mejahi Prabu Nilarudraka sawadyabalanipun.
Trembaka Trembaka utawa Arimbaka ya iku salah sijiné ratu Pringgandani
Trembaka patutan kakung lan putri, kekancan Prabu Trembaka karo Prabu Pandhu saged guyub rukun, nanging sawisé dirusak déning Arya Suman (Sengkuni), banjur loro-loroné padha perang, saéngga Prabu Pandhu lan Trembaka nglakoni perang lan loro-loroné palastra, saéngga Prabu Arimba tetep musuhi Pandawa
Nanging sawisé Déwi Arimbi katresnan karo Radèn Brataséna sedulurané antara turunan Trembaka lan Pandhu suwé-suwé padha rukun lan guyub, banjur Gathotkaca putrané Arimbi lan Werkudara dadi ratu ing nagara Pringgandani.
Alengka Alengka utawa Krajan Alengka utawa Lanka (Sansekerta: लंका ; "lankā", tegesé “pulo”) iku jeneng siji krajan kang madeg ing siji pulo ing sisih kidul India kang diprintah déning Raja Rawana ing jaman Ramayana
Ing jaman saiki, krajan mau dikenal kanthi jeneng Sri Lanka
Krajan mau dibentengi déning siji plato antarané telu puncak gunung kang dikenal minangka Gunung Trikuta
Puncak kang paling dhuwur saka gunung mau dikenal kanthi jeneng puncak Adam
Kutha krajan Krajan Alengka ing jaman kuna naé diobong déning Hanuman
Sawisé Rawana diprejaya déning Rama Ragawa, tahta krajan mau dipasrahaké marang adik Rawana, Wibisana
Sawisé iku, tahta krajan tansah dilenggahi déning keturunané, malah nganti ing jaman Mahabharata
Sajeroning kisah Mahabharata, Sahadewa ngunjungi nagari mau kanggo njupuk upeti kanggo njurung upacara Rajasuya kang diadani déning Raja Yudistira
Sajeroning pewayangan Jawa, krajan Alengka kerep dipocapaké kanthi jeneng Ngalengkadiraja
Krajan iki idhèntik karo Rahwana, tokoh antagonis sajeroning "Ramayana"
Raja pisanan Alengka yaiku Prabu Hiranyakasipu
Raja iki kalibet paprangan nglawan Sri Maharaja Sunda, yaiku raja Jawa Kulon panjélman Batara Brahma
Hiranyakasipu pungkasané séda ing tangan Sri Maharaja Suman, panjélman Batara Wisnu
Hiranyakasipu banjur digantèkaké déning putrané kang jenengé Banjaranjali, kang nyerah marang Brahma lan Wisnu
Raja pungkasan Alengka yaiku Rahwana
Amarga pratingkahé nyulik Sinta garwané Rama, banjur ngalami ajuring Nagara
Sawisé Rahwana, takhta Alengka dilenggahi adiné, yaiku Wibisana
Miturut tradhisi Jawa yèn pura lama kang wis dirusak mungsuh pantang dienggoni, mula Wibisana bangun pura anyar kang jenengé Singgelapura
Wiwit papréntahan Wibisana, krajan Alengka ganti jeneng dadi Krajan Singgelapura.
Ganésa Ganesa (Sanskerta गणेश ; "ganeṣa" ) iku salah siji déwa misuwur sajeroning agama Hindhu lan akèh dipuja déning umat Hindhu, sing nduwé gelar minangka Déwa kawruh lan kacerdasan, Déwa pelindhung, Déwa penolak bala utawa bencana lan Déwa kawicaksanan
Lukisan lan reca né akèh tinemu ing sadhéngah papan ing India; kalebu Nepal, Tibet lan Asia Kidul-wétan
Sajeroning relief, reca lan lukisan, Ganésa kerep digambaraké asirah gajah, lengen papat lan awak lemu
Ganésa dikenal uga kanthi jeneng "Ganapati", "Winayaka" lan "Pilleyar"
Sajeroning tradhisi pewayangan, Ganésa karan Bathara Gana, lan dianggep salah siji putra Bathara Guru (Siwa)
Sawetara sékté sajeroning agama Hindhu muja tanpa peduli golongan
Pamujanmarang Ganesa nganti sumrambah menyang umat Jaina, Buda, lan ing sajabané India.
Sumali 0 1435397 2018-03-08T12:04:32Z Top4Bot /* top */ganti isi, replaced: gadhah putra → patutan 1438429 wikitext text/x-wiki Sumali inggih punika ratu ing Nagara Alengka
Prabu punika patutan kekalih,ingkang satunggal asmonipun Dèwi Sukesi lan ingkang satunggalipun malih inggih punika Radèn Prahasta.Sadèrèngipun pikantuk cilaka utawi musibah saking imbasnipun "Satra Jendrahayuningrat"' Radèn Prahasta ngégadahi pasuryan ingkan bagus (nganthéng).Namung kebrangas wantun nginjén Wisrasa lan Sukesi ingkang nembè nyabarakén dhèning "Sastra Jendrahayuningrat" pramilu punika kebagusan Prahasta dados raksasa.Prabu Sumali sakbadonipun sepuh, ngaturi ing Nagara Alengka kanggé wajahnipun inggih punika Dasamuka, putranipun sukesi lan
inggih punika Dasamuka, putranipun sukesi lan Wisrawa
Banjur Sumali dados pandhita.
Brajalamatan Brajalamatan inggih punika rayinipun Brajamusti, ingkang taksih putranipun Prabu Tremboko
Sakjronipun berontak kaliyan Pringgandani, Brajalamatan kagolong tokoh ingkang tumut dhumaténg perang lan Brajalamatan tilar donya ing asta Gathotkaca
Brajawikalpa Brajawikalpa inggih punika adiknipun Brajalamatan, putranipun saking Prabu Kala Tremboko
Sakjronipun perang mbérontak Pringgandani, kiyambaknipun ndérek dados salah satunggalipun tokoh perang.Brajawikalpa tilar donya dénéng astonipun Gathotkaca,sami kaliyan kakangnipun inggih punika Brajalamatan sami tilar donya ing asto Gathotkaca.
Bomantara Bomantara inggih punika salah satunggalipun ratu ing Negara Trajutrisna
Amargi kepéngin nglamar widadari, Bomantara nyerang kahyangan Suralaya lan nyatakaken wantun kaliyan para dèwa
Akibatipun Bomantara tilar donya ing asta Radèn Sutéja, ing wédal punika Radèn Suteja dipunangkat dados piyantun ingkang sekti mandraguna dhateng para dèwata
Sakbanjurnipun Bomantara tilar donya,negaranipun dipuncepeng déning Radèn Suteja, ingkang dipunaturi gelar Prabu Bomanarakasura
Sakwetara, watak-wataknipun ingkang kagolong awon saking Bomantara dipunpindhah déning Bomanarakasura.
Brajamusti Brajamusti inggihpunika putra saking Prabu Trembaka
Brajamusti punika rayinipun Brajadhenta ingkang ndèrèk ngraman dhumateng Pringgandani lan tilar donya kaprejaya déning Radèn Gathotkaca.
Drupada Drupada (Sanskerta: द्रुपद; "Drupada"), utawa kerep uga karan Yadnyasena (Sanskerta: यज्ञसेन; "Yajñasena"), iku raja Karajan Pancala sajeroning wiracarita "Mahabharata"
Samangsa anom Drupada kekancan karo Drona, guru para Pandhawa lan Korawa
Nanging kekancan mau banjur owah dadi mungsuhan saéngga wusanané Drupada tiwas déning Drona sajeroning perang gedé ing Kurukshetra utawa Bharatayudha
Drupada iku putra saka Prisata, raja Pancala
Nalika isih timur sinau bebarengan karo Drona, sawijining brahmana mlarat putra Baradwaja
Malah Drupada janji yèn djadi raja nggantèkaké bapaké, Drona bakal diwènèhi sapérangan tlatah Pancala
Drupada pungkasané bener-bener dadi raja Pancala sapungkuré bapaké
Sauntara iku, Drona nikah karo Krepi adik putri Krepa, sawijining brahmana ing Krajan Kuru utawa Hastinapura.
Brajadhenta Brajadhenta punika tokoh wayang wonten ing Mahabharata, Brajadenta punika putra katiga Prabu Arimbaka, raja raseksa saking nagari Pringgandani patutan kaliyan Dèwi Hadimba
Brajadhenta gadhah pitu sadhèrèk tunggal bapa biyung inggih punika: Arimba, Dèwi Arimbi, Arya Prabakesana, Brajamusti, Brajalamatan, Brajawikalpa lan Kalabendana
Brajadhenta awatak keras manah, péngin menang piyambak, kendel sarta péngin tansah miturutaken swanten manahipun
Brajadhenta punika sekti sanget
Déning mbakyunipun, Dèwi Arimbi, Brajadhenta kapatah minangka wakil raja nyepeng tampuk papréntahan nagari Pringgandani nalika Dèwi Arimbi tumut ingkang garwa Bima lenggah wonten ing Jodhipati
Amargi boten sarujuk kanthi pangangkatan Gathotkaca, putra Dèwi Arimbi kaliyan Bima minangka raja Pringgandani, Brajadhenta kanthi dipunbiyantu déning katiga rayinipun inggih punika Brajamusti, Brajalamatan lan Brajawikalpa, lajeng ngawontenaken pambrontakan
Pambrontakanipun saged katumpes déning Gathotkaca kanthi tiwasipun Brajalamatan lan Brajawikalpa
Brajadhenta lan Brajamusti kasil mlajar lan singidan wonten ing kratonipun sadhèrèk inggih punika Prabu Arimbaji, putra Prabu Arimba ingkang dados ratu ing nagari Gowasiluman ing wana Tunggarana
Kanthi bantuan Bathari Durga, Brajadhenta mlebet malih dhumateng nagari Pringgandani saperlu mrejaya Gathotkaca
Upadosipun punika inggih boten kasil malih amargi kawon ing tetandhingan
Brajadhenta wusananipun tiwas ing paprangan lan njélma dados ajian (kasektèn) lan mrasuk (manunggal) ing salebeting waja Gathotkaca
Wiwit saking dinten punika Gathotkaca gadhah kasektèn: sok sintena ingkang kacakot tumunten bakal pralaya.
Sapu Sapu (ꦱꦥꦸ) ya iku salah sijiné piranti kanggo resik-resik kang awujud serat utawa serabut kaku lan lumrahé dipasang utawi ditaleni ing gagangé kang bundèr lan pasagi
Sajeroning kemajuan jaman sapu akèh ngalami owah wujud, wiwit saka pang wit-witan lan saka serat alami utawa gawéan manungsa, sapu rumiyin awujud bunder, wujud kang gampang digawé
Nanging sapu kang awujud bunder iku mupangaté ora bisa migunani sakabèhané kanggo resik-resik amarga ora praktis
Sapu bisa ditalèni ing gagangé sing bunder utawa pasagi lan bisa dienggo resik-resik ana ing latar, dalan, payon, kebon lan sapanunggalané
Jinis-jinis sapu lan mupangaté miturut wujudé: Jinis
Sapu kang wujudé serabut digawé saka sada klapa utawa sada aren ya iku pérangan kang dadi siji ana ing godhong blarak jènénge sada
Sapu sada dimumpangatake kanggo resik-resik latar, dalan, lan kebon uga kanggo ngosèk jobin, lan jèdhing
Sapu sada ora bisa kanggo nyapu ana ing jobin kramik amarga lunyu lan mung bisa kanggo ngosèk, lumrahé ing satengahing masarakat sapu sada dienggo résik-résik latar
Sapu kang digawé saka serat sepet klapa, lan mupangaté kanggo resik-resik utawa nyapu ana ing lantai utawa jobin.Sapu Kelud lumrahé ditaleni ing gagang kang bunder utawa pesegi lan wujudé lemes
Sapu duk digawé saka serat wit kolang-kaling, warnané ireng lan rada kaku
Saliyané digawé sapu, duk uga bisa digawé kanggo rambut Barongan, sapu duk mumpangate kanggo résik-résik utawa nyapu ana ing jobin kang pléstèran utawa kramikan
Duk dipasang lan ditaleni ing gagang kang dawané samèter, wujud gagangé bunder utawa pasagi
Sapu sawang ya iku sapu kang digawé saka serat duk, kang gagange dawané rong mèteran
Mumpangaté kanggo résik-résik sawang (omah kéwan monggo) ana ing omah lan résik-résik kang, kaya regedan ing dhuwur payon lsp.
Serap iku piranti sing wujudé kaya sapu nanging lumrahé mawa gagang sing cendhek
Gunané kanggo resik-resik méja, kursi utawa ambèn, saka rereged, bledug utawa awu.
Sandhal Sandhal yaiku salah sijiné anggon-anggon sikil sing pérangan driji sikil utawa tungkak kebukak
Pérangan sol diwènehi tali utawa sabuk kang mupangaté dianggo njepit ing pérangan driji, geger sikil, utawa ugel-ugelan
Supaya sandhal ing pérangan geger sikil karo driji ketutup,sandhal ora coplok saka sikil kang nganggo.Jenisé sandhal miturut wujudé: Sajarah
Asal tembung "sandhal" ya iku "sandalion" (basa Yunani) sing diserep sajeroning basa Latin ("sandalium"), basa Prancis ("sandale"), lan sapituruté
Ing Indonésia tembung sandal dijupuk saka basa Walanda "sandaal"
Sandal asal saka alas sikil wong Yunani lan Romawi Kuna
Ing jaman semana, sol digawé saka gabus, déné pérangan panutup digawé saka kulit
Pérangan driji sikil diumbar kabuka, lan dipepaki kanthi sabuk utawa tali supaya ora copot saka sikil nalika dianggo lumaku
Sajeroning perkembangan sabanjuré, pendhita Katulik migunakaké kaos sikil kanthi bordir sing karan "sandhal".
Ruda peksa Ruda peksa utawa rudhapeksa (basa Indonésia: "pemerkosaan") iku sawijining tindakan kadurjanan nalika si kurban dipeksa ngayahi gayutan sèksual, kanthi pénétrasi piranti kelamin, tanpa anané rasa suka lila
Istilah "ruda peksa" bisa uga dianggo sajeroning teges kiasan, umpamané ngacu marang pelanggaran sing luwih umum kaya déné perampokan, pangrusakan, panyekelan warga masarakat ing tlatah sing lagi perang.
Kabupatèn Bireuen Koordinat: #ALIH Kabupatèn Bireuen punika salah satunggalipun laladan kabupatèn wonten Provinsi Acèh, miwiti dados kabupatèn taun 2000 pamekaran saking kabupatèn Acèh Lèr
Jembar wewengkon 1.901,121 Km2 utawi 190,121 Ha watesipun ing sisih lèr Selat Malaka, sisih kidul watesipun kabupatèn bener meriah lan Pidie, sisih kilèn watesipun kabupatèn pidie, sisih wétan watesipun Acèh Lèr.
Santanu Santanu (Sangskreta: सांतनु; "Śāṇtanu") iku paraga protagonis sajeroning wiracarita "Mahabharata"
Santanu iku putra Raja Pratipa saka trah Candrawangsa, katurunan Maharaja Kuru, sing duwé tegal Kurukshetra, dumungé ing tlatah India Lor
Prabu Santanu iku ramané Bisma lan kanthi legal, kakèk saka Pandhu lan Dretarastra
Santanu maréntah ing Hastinapura, kutha krajan sisan pusat papréntahan para katurunan Kuru, ing Karajan Kuru
Prabu Santanu iku putra saka pasangan Prabu Pratipa patutan karo Dewi Sumanda, katurunan Raja Kuru, sing nurunaké kulawarga para Pandhawa lan Kurawa
Santanu asal saka tembung "çanta" sing tegesé tenang, sebab Prabu Pratipa sajeroning kaanan tenang nalika putrané lair
Prabu Santanu iku bagus banget, pinter olah gegaman, lan seneng bebedag ing alas
Nalika ramané arep lèngsèr keprabon, kangmasé, Dewapi lan Bahlika nulak marisi tahta.Dewapi mutusaké arep urip minangka pertapa kanggo nemu kedamaian, sauntara iku Bahlika mutusaké lunga ngumbara menyang India Kulon
Mula saka iku, Santanu banjur nggantèkaké posisi ramané, Prabu Pratipa,dadi raja ing Hastinapura
Kajuwaraan bal-balan ASEAN Kajuwaraan Bal-balan ASEAN (sajeroning basa Inggris: "ASEAN Football Championship"), sadurungé ajeneng Piala Tiger ("Tiger Cup"), iku sawijining kajuwaraan bal-balan internasional antar nagara-nagara ing kawasan Asia Kidul-wétan
Turnamen iki diadani déning Federasi Bal-balan ASEAN (AFF)
Jeneng lawas kajuwaraan iki asal saka sponsoré ya iku parusahan bir Singapura, Tiger Beer
Ing taun 2007, jeneng kajuwaraan iki dadi "Kajuwaraan Bal-balan ASEAN", lan ing taun 2008, owbah manèh dadi Piala Suzuki AFF
Wiwit 2004, tetandhingan final dimainaké sajeroning rong puteran
Nanging, aturan gol tandang ora dicakaké.
Bhagawad Gita Bhagawadgita (Sanskerta: भगवद् गीता; "Bhagavad-gītā") iku péranganing "Mahabharata" kang misuwur, sajeroning wangun dialog kang tinulis mawa wangun geguritan
Sajeroning dialog iki, Kresna, kapribadèn Sang Hyang Tunggal minangka pamicara utama kang ngandaraké ajaran-ajaran filsafat vedanta, déné Arjuna, siswa langsung Sri Kresna kang dadi pangrungu
Bhagavad gita iki diudhunake liwat utusane kang dipracaya banget yaiku maha rsi wyasa kang uga panulis kitab mahabharata
Piyambake yaiku siji rsi kang taat banget mlakokake ajaran weda lan pengabdian marang tuhan
Nggo maha rsi wyasa kang paling wigati jroning urip iki yaiku kepriye supaya tuhan kersa migunakake dheweke dadi piranti, wahana, wadhah dening tuhan, saengga uripe tansah tansah ana ing ratan kang dikarepi tuhan, cendhak tembung hidupne bener-bener mung pengabdian ing Tuhan kang maha esa
Sacara barès, makna "Bhagavad-gita" yaiku "Nyanyian Sri Bhagawan ("Bhaga" = kahébatan sampurna, "van" = duwé, "Bhagavan" = Sing duwé kahébatan sampurna; katampanan sampurna, kasugihan kang tanpa winates, kamasyuran kang abadi,kakuwatan kang ora winates, kacerdhasan kang tanpa wates, lan kaanan ora kaiket kang sampurna, kang diduwèni sisan kanthi bebarengan).
Garis Garis yaiku salah sijiné piranti ingkang wigati,kanggo sarana ngungkapaké sajeroning tumindak efektif lan èfisien kanggo wujudaké panggucap saka isi lan rasa émosi manungsa.Saéngga mènèhi wujud ingkang urip, lan wujudé dadi kontur
Saka anané garis saéngga karya seni bisa kawujud lan bisa dipahami karo masarakat saubengé .Didhelok saka wujudé, garis duwé arti kanggo tanda ingkang dhowo lan nipak ana ing piranti gambar utawa piranti gambar liyané .koyata tipak kapur ing papan tulis lan sepidol ing kertas.Wujudé garis ana 5 yaiku Garis duwé wujud kang bisa dirasakake uga katon ing wujudé yaiku kandèl-tipisé lan dhowo-cekaké .
Piala Suzuki AFF 2010 Kajuwaraan Bal-balan ASEAN 2010 minangka edisi kawolu saka Kajuwaraan Bal-balan ASEAN
Suzuki dadi sponsor utama manèh sajeroning turnamen edisi iki, sehingga kanthi resmi, edisi iki bernama Piala Suzuki AFF 2010
Babak panyisihan grup digelar ing Indonésia lan Vietnam, 1 hingga 8 Dhésèmber, sawatara tetandhingan semifinal lan final digelar kanthi sistem tandang-kandang
Tetandhingan semifinal tanggal 15 lan 16 Dhésèmber kanggo tetandhingan pisanan lan tangggal 18 nnganti 19 Dhésèmber kanggo tetandhingan kapindho
Sauntara, tetandhingan final digelar tanggal 26 lan 29 Dhésèmber
Edisi iki dimenangaké Malaysia, kang menangaké babak final saka Indonésia kanthi kaunggulan aggregat 4–2, sawisé ing tetandhingan pisanan ing Malaysia menang kanthi skor 3–0, lan ing tetandhingan kapindho, Indonésia menang kanthi skor 2–1
Sauntara iku, Vietnam lan Filipina kasil maju nganti babak semifinal, nanging ora lumebu final
Firman Utina, kaptèn Indonésia djadi juru main paling apik sajeroning turnamen edisi iki, lan Mohd Safee Bin Mohd Sali, juru main Malaysia dadi panyithak gol paling akèh kanthi 5 gol
Indonésia lan Vietnam kapilih nyelenggarakaké babak panyisihan grup turnamen edisi iki
Tanggal 17 Fèbruari 2009, Vietnam mbiwara péngin nyelenggarakaké turnamen edisi iki saéngga wusanané dadi edisi kawolu kang diadani
Pada 21 April 2009, koran berbasa Vietnam, VietNamNet mbiwara yèn Vietnam bakal nyelenggarakaké kajuwaraan mau bebarengan karo Indonésia
Miturut asil kang digayuh saka turnamen sadurungé, enem tim langsung lumebu ubengan final kanthi otomatis, ya iku: Sauntara iku, loro tim liyané uga duwé hak partisipasi sawisé mèlu babak kuwalifikasi, ya iku: Papan penyelenggaraan
4 stadion ing 4 kutha ing Indonésia lan Vietnam dadi papan penyelenggaraan babak panyisihan grup turnamen edisi iki
Wiwitané, Stadion Si Jalak Harupat ing Bandhung dipilih minangka pendhamping Stadion Utama Gelora Bung Karno minangka papan penyelenggaraan panyisihan grup A
Nanging tanggal 24 November 2010, diumumaké yèn Stadion Si Jalak Harupat diganti déning Stadion Gelora Sriwijaya ing Palembang sawisé dianakakaké patemon Federasi Bal-balan ASEAN (AFF) ing minggu sadurungé
Uga, Stadion Hàng Đẫy ing Hanoi iwitané uga dipilih minangka pendhamping Stadion Nasional Mỹ Đình dadi papan penyelenggaran panyisihan grup B
Nanging tanggal 22 November 2010, diumumaké yèn Stadion Hàng Đẫy diganti déning Stadion Thiên Trường ing Nam Định amarga Stadion Hàng Đẫy ora bisa ngrampungaké pagawéan nganti wates wektu penyelenggaraan turnamèn
Kanggo pratélan juru main kang main ing ubengan final, pirsani: Skuat Piala Suzuki AFF 2010 Wasit
Ana 13 wasit kang tugas sadawaning turnamen
Sawetara wasit minangka wasit undhangan saka fédherasi Asia liyané sajabaning Federasi Bal-balan ASEAN
Ing babak palastra, ora ana wasit saka Asia Kidul-wétan kang tugas memimpin tetandhingan
Ing ngisor iki wujud pratélan wasit lan asistèn wasit kang tugas sadawaning turnamen
Kabèh tetandhingan digelar ing Indonésia